《潞河与受之侍郎别次见赠韵》
明代·茅元仪

崩岸惊涛不可闻，新湍陡处手初分。
共听夜雨还伤我，独趁秋初却羡君。
东阁只嬴抄秘本，北山重补未耕云。
明朝泪落芦沟上，也解随流逐卫濆。

作者简介：湖州府归安人，字止生，号石民。茅坤孙。好谈兵，天启初，为孙承宗幕僚。崇祯初，上《武备志》，为翰林待诏。后任副总兵，守觉华岛，旋以兵变论戍漳浦。边事急，再请募死士勤王，权臣不许，悲愤纵酒卒。有《暇老斋笔记》、《野航史话》、《石民集》等，所辑《武备志》网罗历代军事著作，附有大量插图，尤具资料价值。